КАФФЕДри ипIэм иращащ

 Тэгъулан Екъуб Анадолэм ику дыдэм къинэ , Тыркум и къалащхьэ Анкарэр, щIымахуэм щIыIэ-уагэм усписыкIыу уэлбанэ хъу хабзэщ. ЩIышылэм и 5-м хуэзэ щэбэт махэри апхуэдэт ,пщэдджыжым уэс кърипхъыхыу къыщ|идзэри, иужьым шыцI уэс жыхуаIэм хуэкIуат.. Анкара зэзэмызэ сыкъакIуэ мыхъумэ ,зэикI сыдэсатэкъым, абы къыхэкIыуи, и гъуэгухэми щIагъуэ сыщыгъуазэтэкъым. ТIэкIу къэслъыхъуами, щэджагъу нэужьыфI хъуат, УФ-м и лIыкIуэм и хэщIапIэм ( посолсвом) сыщынэсам.Гъэгухэр яубыдауэ, хэщIапIэм и бжэIупэм Iузу Iутт полицэхэр ауэ, пэкIу езгъэкIуэкIынухэр къекIуэлIакIэтэкъым цIыху зэрыз-тIурытI фIэкIа. Сирием и къэралкIуэцI зауэр къэзэрыжьерэ илъэситI хъуащи, зэрыхь-зэрылIым хыубыда Адыгэхэм папщIэ дауэдапщэ щокIуэкI Тыркум алъандэрэ. Мис иджы нобэй, ахэм яз зы щыхъунут къалащхьэм.. Мызэгъуэгу зэхыхьэр зэхэсшар, Кавказ Хасэхэм я федерацэрат (КАФФЕД). НэгъуэщI гупхэм куэдрэ ялэжьами, нобэ къэсыхукIэ , Каффедыр зэикI Iухьатэкъым УФ-м и ' бжэIупэм ’. Сирие Адыгэхэм къащхьэщыжу, Уф-м, тхыгъэрэ лъэIукIэ зыбжанэрэ зыхуагъзами, далэ къэс зэрыхъуу щIыкIэу, щ|агъуэ къыщыхуемгугъум, уэрамым дэмыхьэну Iэмал имыIэ хъуат.. ДАХ –м (Дунейпсо Адыгэ Хасэм) хэт Каффедыр, фIырыфIкIэ утыкум пхуихьэнутэкъым Iэмалыншэ дыдэ мыхъуатэмэ.. Уф-р, Каффедыр нэгъунэ ипIэ щыришыфакIэ, тэкIу зыкIэлъыплъыжыну хуейуэ къыщIэк|ынщ. Каффедыр, шхыдэ хъущIэ псалъэкIэ Уф-м и посолсвэм и гупэм и щыпэ Iухьат нобэр, нэрыбгэ 1000-м неблагъэй къызэхуэсат хъущIэшхыдакIуэууэ.. Каффедым ищIэ илъэжь Iуэхугъэ куэдым теубыхь Адыгэ Хэкупсэхэри ипэ къихуэу, нэгъуэщI адрей гупхэми къыдаIыгъащ мы Iуэхур икIи къадыхэтащ мы пэкIум. Уэрамым гуо макъыу щыIуар, псалъафэу къыщIекIуэкIар зытещIыхьар ’Черкес‘ жыIэкIэрат ; “ Сирие Черкесхэм я адэжь ш|ыналъэр Черкесиящ ,,!» Каффедми и Iэтащхьэм и жыэIкIэу, мис мырат утыкум нэхъ щыплъагъу, нэхъ щысхэпх псалъэр.. Дунейпсо утыкум, адыгэхэм я цIэр ’ Черкес ‘хъун зэрыхуейр нахуэ къащIащ нобэ къысхуэсахэм. Си гугъэмкIэ, УФ-р, адыгэ пэкIухэм еплъ къудейуэ къимыгъэнэу, кIэлъыплъыжу тегупсысыхьын хуейщ адыгэхэр утыкум къихьэрей щIэхъуа щIыкIэм, нэхъ ‘Iэсэ ‘ дыдэу щыт Каффедыр нэгъунэ ипIэ иша щIэхъуа щ|ыкIэм.. Cherkessia.net

http://circassiatimes.com/analitika/699-kaffedri-ipiem-iraschasch.html